แนวโน้มหุ้นพักตัวไร้ปัจจัยใหม่หนุน
นักวิเคราะห์ฯประเมินตลาดหุ้นไทยเช้าวันนี้พักตัวในช่วงสั้น ไร้ปัจจัยใหม่หนุน
1 มี.ค. 2556

นักวิเคราะห์ฯประเมินตลาดหุ้นไทยเช้าวันนี้พักตัวในช่วงสั้น ไร้ปัจจัยใหม่หนุน
นายณาศิส ประเสริฐกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยวันนี้แนวโน้มมีการพักตัวในช่วงสั้น หลังจากเมื่อวานตลาดหุ้นไทยปรับตัวขึ้นมาแรง อีกทั้งยังมีปัจจัยจากสหรัฐฯในการประชุมวุฒิสภาที่มีการลงคะแนนออกมายังไม่รับข้อเสนอการปรับลดงบประมาณสหรัฐฯ ทำให้ตลาดมีการพักตัวในช่วงสั้นเพื่อรอความชัดเจนที่จะมีมากขึ้นในคืนวันนี้
ด้านอิตาลีเรื่องการจัดตั้งรัฐบาลคาดว่าเริ่มมีข้อสรุปได้บ้างแล้ว เนื่องจากไม่ว่าใครเข้ามาร่วมกับนายเบอร์ซานีก็ตาม นโยบายเศรษฐกิจต่างๆ ที่ออกมาคาดว่านายเบอร์ซานีจะสามารถควบคุมได้ ซึ่งเป็นปัจจัยบวกให้กับตลาด
ส่วนตลาดหุ้นอื่นในภูมิภาคเอเชียเช้าวันนี้พักตัวลงเล็กน้อย เนื่องจากขาดปัจจัยใหม่ๆเข้ามาหนุนตลาด ประกอบกับเช้าวันนี้จีนประกาศตัวเลข PMI ภาคการผลิต อยู่ที่ 50.1 ซึ่งต่ำสุดในรอบ 4 เดือน แต่เศรษฐกิจจีนโมเมนท์ตั้งของเศรษฐกิจจีนก็ยังฟื้นตัวต่อได้  พร้อมให้แนวต้าน 1,550 จุด แนวรับ 1,530 จุด